Terveyden ja hyvinvoinnin laitos kerää ja tilastoi tietoa mm. lastensuojelun kiireellisesti sijoitettujen lasten määristä. Lapsen tai hänen vanhempansa kansalaisuutta tai etnistä taustaa ei tilastoida tai kerätä.  Viimeisin vahvistettu tilastotieto on vuodelta
2020:
lastensuojelun avohuollon asiakkaina oli 48 802 lasta ja nuorta vuonna 2020. Määrä väheni 4 % vuodesta 2019.
kaikkiaan kodin ulkopuolelle oli vuoden 2020 aikana sijoitettuna 19 086 lasta ja nuorta. Määrä pysyi edellisen vuoden tasolla (+0,4 %).
vuonna 2020 sijoitettiin kiireellisesti 4 662 lasta, mikä on 3 prosenttia enemmän kuin vuonna 2019.
huostassa oli 11 386 lasta vuonna 2020. Määrä pysyi edellisen vuoden tasolla (+0,3 %). Uusia huostaanottoja tehtiin vuoden 2020 aikana 1 688. Määrä väheni 9 prosenttia edellisestä vuodesta.
31.12.2020 huostassa oli 9 637 lasta, joista yli puolet (56 %) oli perhehoidossa. Perhehoitoon sijoitetuista lapsista joka seitsemäs (743) oli sijoitettu sukulais- tai läheisperheisiin.
Sijoitusmuodot vaihtelevat huomattavasti lapsen iän mukaan. Alle 6-vuotiasta lähes kaikki olivat sijoitettuna perhesijoitukseen, kun vastaavasti laitokseen oli sijoitettuna yli puolet 16–17-vuotiaista.